**Yksikön**

**toimintasuunnitelma**

**Varhaiskasvatuksen**

**aluepäällikkö hyväksyy suomenkielisen**

**varhaiskasvatuksen yksikkötason**

**suunnitelmat oman**

**alueensa osalta**

**H**

**yväksyntä**

**päivämäärä: 6.11.2019**

**Varhaiskasvatuksen aluepäällikön**

**allekirjoitus: Ritva Lavinto**

**Varhaiskasvatusyksikkö Siilitien**

**toimintasuunnitelma kaudelle 2019-2020**

# Toimintasuunnitelman rakenne

* Varhaiskasvatuksen toimintasuunnitelman laatiminen
* Työtämme ohjaavat arvot
* Lapsen varhaiskasvatuksen aloittaminen ja siirtymisen käytännöt
* Oppimisympäristö
* Yksikön toimintakulttuurin kuvaus, toimintakauden keskeiset periaatteet ja kehittämiskohde
* Toimintavuoden yhteiset tavoitteet:
* Sensitiivinen vuorovaikutus
* Käytämme koko kaupunkia oppimisen ja työteon ympäristönä
* Laaja-alainen osaaminen
* Oppimisen alueet
* Yhteistyö ja viestintä
* Dokumentointi, arviointi ja kehittäminen

## Varhaiskasvatuksen toimintasuunnitelman laatiminen

Yksikön toimintasuunnitelma perustuu Opetushallituksen antamiin varhaiskasvatussuunnitelman perusteisiin 2018 sekä Helsingin kaupungin varhaiskasvatussuunnitelmaan 2019.

Toimintasuunnitelmassa kuvataan, miten varhaiskasvatusta toimipisteessä tai yksikössä pedagogisesti käytännössä toteutetaan. Toimintasuunnitelma on ytimekäs käytännön varhaiskasvatustoiminnan kuvaus.

Yksikön toimintasuunnitelma laaditaan toimintakaudelle ja siihen kirjataan toimintakauden varhaiskasvatuksen painopistealueet ja kehittämiskohteet.

Jokaiselle lapselle laaditaan yhdessä perheen kanssa Lapsen varhaiskasvatussuunnitelma.

Ryhmäkohtainen toiminnan suunnittelu perustuu lapsen varhaiskasvatuksen suunnitelmaprosessista saatuun tietoon, yksikön toimintasuunnitelmaan, Helsingin varhaiskasvatussuunnitelmaan sekä Vasu perusteisiin.

# Työtämme ohjaavat yhteiset arvot

**Helsinkiläinen varhaiskasvatus perustuu Vasu-perusteissa määritellyille arvoille sekä** [**Helsingin kaupungin strategiaan 2**](https://www.hel.fi/helsinki/fi/kaupunki-ja-hallinto/strategia-ja-talous/kaupunkistrategia/strategia-ehdotus/)**017-2021**

**Vasuperusteissa määritellyt arvot:**

* **Lapsuuden itseisarvo**

Jokainen lapsi hyväksytään sellaisena kuin hän on. Huolehdimme siitä, että jokainen lapsi saa olla tasavertainen ryhmän jäsen. Luomme turvallisen ilmapiirin jossa jokainen voi vapaasti ilmaista itseään. Leikille varataan runsaasti aikaa ja tilaa ja lasten omaehtoista leikkiä arvostetaan. Suojelemme lapsia ulkopuolelta tulevilta ikäviltä uutisilta.

* **Ihmisenä kasvaminen**

Toimimme oikeudenmukaisesti ja ohjaamme lapsia empatiaan, totuuteen, toisten hyvään kohteluun ja kannustamme heitä pitämään huolta kavereista. Kiusaamiselle ja väkivaltaiselle käytökselle on meillä nollatoleranssi. Jokainen siilitien ryhmä on tehnyt kiusaamisenehkäisysuunnitelman.

* **Lapsen oikeudet**

Jokaiselle lapselle mahdollistetaan keinot ilmaista itseään. Jokaiselle lapselle turvataan yhdenvertaiset mahdollisuudet osallistua ryhmän kaikkeen toimintaan ja oppia sekä kehittyä.

* **Yhdenvertaisuus, tasa-arvo ja moninaisuus**

Arvostamme lasta ja hänen perhettään riippumatta hänen taustastaan. Omalla esimerkillämme ohjaamme lapsia

kohtelemaan toisiaan kunnioittavasti ja tasavertaisesti. Osoitamme olevamme kiinnostuneita jokaisesta lapsesta

ja huomioimme heidät toiminnassa tasapuolisesti. Huolehdimme siitä, että kaikilla perheillä on tasavertainen

mahdollisuus vaikuttaa lapsen päivähoitoa koskeviin asioihin.

* **Perheiden monimuotoisuus**

Teemme kunnioittavaa, avointa yhteistyötä jokaisen perheen kanssa. Mahdollistamme kaikille perheille tasavertaisen

osallistumisen ja vaikuttamisen.

* **Terveellinen ja kestävä elämäntapa**

Ohjaamme lapsia terveelliseen elämäntapaan (ruokailu, hygienia, vaatetus, ulkoilu, liikunta). Tuemme tunnetaitojen kehittymistä ohjaamalla lasta tunnistamaan ja sanoittamaan sekä omia että toisten tunteita sekä arjentilanteissa, että ohjatuilla, tunnetaitoihin keskittyvillä tuokioilla. Käytämme apuna myös kirjallisuutta ja draamaa. Ohjaamme lapsia myös käsittelemään tunteitaan juttelemalla, mitä voi tehdä esim. jos kiukuttaa tai on surullinen. Juttelemme myös siitä, kuinka lapset voivat esim. lohduttaa surevaa kaveriaan. Vahvistamme lasten sidettä lähiympäristöön, luontoon, kotikaupunkiin ja kulttuuriin mm. retkien ja kirjallisuuden, valokuvien ja keskustelujen avulla.

8.10.2019

## Lapsen varhaiskasvatuksen aloittaminen

* **Tutustuminen**

Lapsi tutustuu ryhmään ja sen toimintaan yhdessä vanhempansa kanssa. Varhaiskasvatusta aloittaessa vanhempi on mukana toiminnassa yhdessä lapsen kanssa pehmeän laskun aikana. Lapsen päivää pidennetään mahdollisuuksien mukaan pikkuhiljaa ja lapsen tarpeen mukaan huoltaja on läsnä. Tutustumisen lomassa lapselle ja perheelle kerrotaan ryhmän käytännöistä ja toimintatavoista. Tutustumisen aikana luodaan turvallinen ja lämmin ympäristö varhaiskasvatuksen aloittamiseen.

* **Siirtyminen toiseen ryhmään**

Ennen siirtoa käydään keskustelua yksikössä sen ryhmän henkilöstön kesken, joiden ryhmän lapsia siirto koskee. Lapsiryhmässä keskustellaan siitä, mitä tarkoittaa ryhmään siirtyminen, myös huoltajia kehotetaan puhumaan siirtymiseen liittyvistä asioista kotona. Lapselle suunnitellaan tutustumiskertoja uuteen ryhmään niin, että mukana on tuttu aikuinen ryhmän henkilöstöstä. Huoltajien kanssa käydään asiasta tarvittaessa siirtopalaveri.

* **Uusien lapsiryhmien muodostaminen**

Uusia lapsiryhmiä muodostettaessa otetaan huomioon vuorovaikutussuhteiden pysyvyys, jotta lapsella olisi uudessa ryhmässä mahdollisuuksien mukaan tuttua henkilöstöä, tilat ja kaverit. Ryhmiä muodostettaessa otetaan huomioon myös lasten ikä-ja kehitystaso sekä perheiden kanssa käydyt keskustelut. Yksikön tiloja sekä alueen ulkotiloja otetaan käyttöön ja hyödynnetään mahdollisimman hyvin ryhmien toiminnan mahdollistamiseksi.

* **Lapsen vasuprosessi –yhteisesti sovitut käytännöt**

Lapsen vasuprosessi aloitetaan alkusyksystä havainnoimalla lasta yksilönä ja osana ryhmää. Havaintoja lapsesta jaetaan yhteisissä tiimeissä henkilöstön kesken. Ryhmän varhaiskasvatuksen opettaja käy vasukeskustelut huoltajien kanssa sekä kirjaa käydyt keskustelut. Käydyistä keskusteluista nousseet asiat jaetaan tiimissä. Tarvittaessa varhaiskasvatussuunnitelmaa päivitetään kauden aikana. Vasu arvioidaan keväällä henkilöstön ja huoltajien kanssa arviointikeskustelussa.

## Oppimisympäristö

Siilitien varhaiskasvatusyksikköön kuuluu Emotalo, Ilvestalo ja Hertsikan ala-asteella, Hillerikujan toimipisteessä toimivat esiopetusryhmät. Emotalossa toimii viisi ryhmää ja näistä yksi toimii metsäryhmänä retkeillen kolmesti viikossa. Ilvestalossa toimii kolme ryhmää ja Hertsikan ala-asteen Hillerikujan toimipisteessä toimii yksikkömme kolme esiopetusryhmää. Siilitien Päiväkoti sijaitsee viihtyisän pihan ja vehreän puistoalueen reunustamana vain kivenheiton matkan päässä Siilitien metroasemalta Hillerikujan ja Siilitien kulmassa.

Yksikössä hyödynnetään kaikkia tiloja mahdollisimman monipuolisesti. Ryhmien erilaisia tiloja hyödynnetään toisten ulkoillessa, salivuorot on jaettu ryhmien kesken ja koulun liikuntasalia käytetään myös alle esiopetusikäisten jumppatuokioihin. Myös ulkotiloja hyödynnetään ulkoilua vuorottelemalla ja aktiivisesti tehdään retkiä lähimaastoon sekä hyödyntäen koko kaupunkia oppimisemme ympäristönä.

Oppimisympäristöä muokataan kauden alussa ja tilat suunnitellaan vastaamaan lasten ikä- ja kehitystasoa. Kauden aikana oppimisympäristöä muokataan lasten mielenkiinnon kohteita hyödyntäen. Henkilöstö havainnoin lasten toimintaa ja leikkiä ja muokkaa sekä arvioi yhdessä lasten kanssa ympäristöä. Ryhmissä huomioidaan kestävä kehitys: uusiokäyttöä, kierrätystä ja luonnon kunnioitusta. Leluja järjestellään yhdessä lasten kanssa, jotta ne ovat helposti leikkiin otettavissa ja tarvittaessa uusimme leikkivälineitä kierrättäen niitä ryhmien välillä tai ostaen uusia.

Huomioimme turvallisen tunneympäristön. Takaamme lapsille leikkirauhan pienryhmätoiminnalla, olemalla aktiivisesti läsnä kaikessa toiminnassa sekä antamalla lapselle tilaisuuden olla lähellä ja tulla syliin aina näin halutessaan.

**Yksikön toimintakulttuurin kuvaus, toimintakauden keskeiset periaatteet ja kehittämiskohde**

Siilitien varhaiskasvatusyksikön henkilöstön tavoitteena on toimia sensitiivisinä kasvattajina. Sensitiivinen kasvattaja kuuntelee lasta kaikilla aisteilla, on läsnä huomioimassa lapsen kehitysvaiheet ja toiveet. Lasten havainnointi on tärkeää ja toimintaa suunnitellaan havainnoiden mukaan. Sensitiivinen kasvattaja hyväksyy lapsen yksilönä, huomioi lapsen voimavarat arjessa sekä ennakoi toiminnan kulun, huomioiden lapsen sekä perheen kulttuuri ja taustat. Sensitiivinen kasvattaja kannustaa ja kehuu, näkee ja kuulee sekä osaa asettaa tarvittaessa rajat. Sensitiivinen kasvattaja kohtaa vanhemmat yksilöllisesti.

Päiväkodin henkilöstö sitoutuu yhdessä kehittämään ja arvioimaan sensitiivisyyttä rehellisellä ja avoimella keskustelulla. Keskusteluja käydään säännöllisesti tiimipalavereissa ja asetetaan lasta kuulemisen ja kuuntelemisen tavoite. Kasvattajat keskustelevat yhdessä siitä, millainen käsitys heillä on sensitiivisyydestä sekä yhdessä sopivat siitä mitä lapsesta keskustellaan ottaen huomioon erilaiset kasvattajien näkemykset. Ryhmän tiimisopimuksessa sovitaan tiimin yhteiset konkreettiset pelisäännöt ja sopimus toimii arvioinnin välineenä.

Toimintamme tavoitteena on tutkiva, leikkivä, sosiaalinen ja hyvän itsetunnon omaava iloinen lapsi. Yhdessä vanhempien kanssa käymme keskustelua ja luomme yhteisen näkemyksen lapsen kasvun ja kehityksen turvaamiseksi. Ohjaamme lasta sosiaalisuuteen rohkaisemalla häntä ilmaisemaan tunteensa, hyväksymään erilaiset tunteet ja keskustelemaan niistä. Leikki on mielestämme paras tapa oppia vuorovaikutustaitoja. Leikkiä dokumentoidaan valokuvaamalla henkilöstön tai lasten toimesta. Lapsia ohjataan huomioimaan, ettei kukaan jäisi yksin. Lapsia kannustetaan auttavaisuuteen ja rakentavaan yhteistyöhön.

Pidämme yllä keskustelevaa ilmapiiriä, joka antaa kaikille mahdollisuuden kertoa mielipiteitään ja ajatuksiaan. Samalla harjoittelemme lasten kanssa toisten kuuntelemista. Kannustamme lapsia kuuntelemaan, mitä toisella on kerrottavanaan. Meillä lapsen kielelliset taidot eivät rajoita hänen mahdollisuuksiaan toimia vuorovaikutuksessa muiden kanssa, sillä riittävällä tuella ja esim. kuvia käyttäen jokaisella on oikeus ja mahdollisuus tulla kuulluksi ja nähdyksi. Lasten ajatuksien kuulemiseen ja yhdessä pohtimista varten on perustettu yksikössä lasten kerho, joka käsittelee aikuisen johdolla kestävää kehitystä ja luonnonsuojelua koskevia asioista. Metsän suojelukerhoon osallistuu jokaisesta yli 3-vuotiaiden ryhmästä kaksi lasta kuukausittain.

Siilitiellä pidämme yllä leikkiin kannustavaa toimintakulttuuria. Leikille on varattu joka päivä runsaasti aikaa. Päiväkodin tilat ovat joustavasti lasten leikkikäytössä. Lasten leikkejä havainnoidaan ja niihin osallistutaan, mutta osaamme antaa lapsille myös leikkirauhan. Autamme lapsia kehittämään leikkejään, esim. laajentamaan kotileikkiä niin että sieltä voi vierailla kirjasto-, lääkäri- ja kauppaleikeissä.

Leikille annetaan riittävästi aikaa. Toiminnallinen oppiminen leikin kautta on meille tärkeää – kuten myös lasten luova vapaa leikki!

**Karkeamotoriikka**

**Ihmissuhdetaidot**

**Huomaavaisuus**

**Ajattelu**


**Luovuus**

**Hienomotoriikka**

**Kehon hahmottaminen**

**Tilan hahmottaminen**

**Heittäytyminen**



**Laaja**

**-**

**alainen osaaminen**

Varhaiskasvatuksessa luodaan pohjaa lasten laaja

-

alaiselle osaamiselle. Laaja

-

alainen osaaminen

muodostuu tietojen, taitojen, arvojen, asenteiden ja

tahdon kokonaisuudesta. Osaaminen tarkoittaa

myös kykyä käyttää tietoja ja taitoja sekä toimia

tilanteen edellyttämällä tavalla.

Varhaiskasvatusyksikkö Siilitiellä painotamme kaudella 2019 - 2020 laaja-alaisen osaamisen osa-alueena itsestä huolehtimisen ja arjen taitoja

Itsestä huolehtiminen ja arjen taidot

Varhaiskasvatusyksikkö Siilitien painotuksena ovat itsestään huolehtimisen ja arjen taitojen vahvistaminen. Painotus nivoutuu osaksi ilmiökokonaisuutta käyttää koko kaupunkia oppimisen ja työnteon ympäristönä.

Itsestä huolehtimiseen, terveyteen ja turvallisuuteen liittyvät taidot ovat kaikille tärkeitä. Varhaiskasvatuksen tehtävä on vahvistaa lasten hyvinvointiin ja turvallisuuteen liittyviä taitoja sekä ohjata heitä tekemään kestävän elämäntavan mukaisia valintoja. Varhaiskasvatuksessa tuetaan lasten myönteistä suhtautumista tulevaisuuteen.

Varhaiskasvatusyksikkö Siilitiellä keskustelemme lasten kanssa terveellisen ravinnon ja liikunnan merkityksestä ja

ohjaamme lapsia omatoimisuuteen itsestään huolehtimisessa ja muissa arjen taidoissa. Näitä taitoja harjoiteltaessa tuemme ja motivoimme jokaista lasta tämän ikä- ja kehitystaso huomioiden. Kannustamme lapsia yrittämään itse ja tarjoamaan apuaan myös kaverille päivän eri tilanteissa.

Retkeillessämme ohjaamme samalla lapsia liikkumaan turvallisesti liikenteessä. Luomme lapsille turvalliset rajat, joiden merkityksen myös perustelemme lapsille. Sovimme lasten kanssa säännöt leikkeihin ja pohdimme yhdessä, miten voimme toimia niin, että kaverille tai itselle ei aiheudu vahinkoa leikkiessä.

Tuemme lasten tunne- ja ajattelun taitoja, esim. tunnistamaan ja nimeämään tunteita, kykyä päätellä asioita, perustella mietteitään, tehdä johtopäätöksiä ja ymmärtää syy-seuraus–suhteita. Harmin hetkellä etsimme yhdessä ratkaisuja pulmaan ja vahvistamme lapsen uskoa siihen, että vaikeistakin asioista selvitään yhdessä.

**TAE 2020**

**sitova tavoite**



**Käytämme koko kaupunkia oppimisen ja**

**työnteon ympäristönä**

**Ilmiömme tavoitteena on tuoda luonto lähelle varhaiskasvatuksen arkea käyttämällä koko kaupunkia oppimisen ja työnteon ympäristönä. Siilitiellä luonto ja retkeily on noussut ilmiöksi lasten toiveita ja kiinnostuksen kohteita kuuntelemalla, lapsilla on luontainen kiinnostus tutkia ja toimia lähimetsissä. Yksikön ryhmät sitoutuvat retkeilemään metsässä vähintään kerran viikossa ja suunnittelemaan ryhmäkohtaisesti toteutettavan ilmiön lasten kanssa. Ilmiön aikana tuodaan luontoa ja suomalaista metsäperinnettä lähelle lasta. Luonnon kunnioitus ja turvallinen liikkuminen Helsingissä on ilmiön keskiössä. Ilmiön aikana harjoitellaan muun muassa motorisia taitoja erilaisissa maastoissa liikkuen, värejä, lajituntemusta ja erilaisia kädentaitoja. Ilmiö toteutetaan ja dokumentoidaan keväällä 2020 ja on kestoltaan vähintään kaksi viikkoa.**

8.10.2019

**14**



Käytämme

koko kaupunkia


oppimisen ja työnteon ympäristönä

Toteutetaan laaja

-

alainen ilmiöpohjainen kokonaisuus,

jossa liikutaan ja käytetään koko kaupunkia oppimisen ja



työnteon ympäristönä



vähintään 2vk kestävä teema)



**Kriteeri / Miten**



**Kriteeri / Miten**



Työyhteisöissä arvioidaan, tunnistetaan vahvuudet ja kehittämiskohteet ja

sovitaan kehittämistoimenpiteet (auditointi otantana kevät 2020)



Sitova tavoite

toteutetaan ja

dokumentoidaan

keväällä 2020.

Tavoite

Mitä

tehdään?

Miten

tehdään?

Dokumentointi

A

rviointi

Vare Jory 19.6.2019

Oppimisen alueet kuvaavat varhaiskasvatuksen pedagogisen toiminnan keskeisiä tavoitteita ja sisältöjä. Ne ohjaavat henkilöstöä monipuolisen ja eheytetyn pedagogisen toiminnan suunnittelussa ja toteuttamisessa yhdessä lasten kanssa. Oppimisen alueiden aihepiirejä yhdistetään ja sovelletaan lasten mielenkiinnon kohteiden ja osaamisen mukaisesti.

Oppimisen alueet

* Kielten rikas maailma: kielelliset taidot ja valmiudet, kielelliset identiteetit
* Ilmaisun monet muodot: Kehollinen, sanallinen, kuvallinen, musiikillinen
* Minä ja meidän yhteisömme: eettinen ajattelu, katsomuskasvatus, mediakasvatus, lähiyhteisön menneisyys, nykyisyys ja tulevaisuus, mediakasvatus
* Tutkin ja toimin ympäristössäni: teknologiakasvatus, ympäristökasvatus, matemaattinen ajattelu
* Kasvan, liikun ja kehityn: liikkuminen, ruokakasvatus, terveys ja turvallisuus

Varhaiskasvatusyksikkö Siilitie painottaa kaudella 2019-2020 oppimisen alueena kasvan, liikun ja kehityn osa-aluetta

**Oppimisen alueet**

**Kasvan, liikun ja kehityn**

Tämä osa-alue tukee itsestä huolehtimiseen ja arjen taitoihin liittyvää osaamista ja nivoutuu yhteen yksikkömme ilmiön tavoitteiden kanssa.

Siilitiellä lapsia tuetaan myönteiseen suhtautumiseen ruokaan ja ruokailuun. Henkilöstö varmistaa, että ateriahetket järjestetään kiireettömässä ympäristössä, jossa opetellaan ruokarauhaa, hyviä pöytätapoja sekä yhdessä syömisen kulttuuria. Lapsia kehotetaan maistamaan erilaisia ruokia. Ruokiin tutustutaan monin eri tavoin ryhmän ikä- ja kehitystaso huomioiden.

Siilitiellä liikutaan aktiivisesti lähiympäristössä kävellen, retkeillen ja lähialuetta hyödyntäen. Liikkuessa opetellaan turvallisen liikkumisen taitoja, liikenneturvallisuutta ja toisista huolehtimisen sekä yhdessä liikkumisen taitoja. Yksikön piha-alueen mahdollistaa monipuolisen liikkumisen. Yhteiskäytössä olevia tiloja, jumppasalia sekä koulun liikuntasalia käytetään monipuolisesti eri-ikäisten tuokioihin. Yksikössä ollaan yhdessä keskustellen haluttu lisätä lasten liikkumista miettimällä sisätiloissa ja ulkotiloissa tapahtuvaa toimintaa niin, että se tukee lasten omaehtoista liikkumista. Liikkumista rajoitetaan vain tarpeen mukaan turvallisuus huomioon ottaen. Lapsia innostetaan päivittäiseen arkiliikuntaan ja he saavat mahdollisuuksia opetella kullekin vuodenajalle tyypillisiä tapoja ulkoilla ja liikkua.

## Yhteistyö ja viestintä

Siilitiellä huomioidaan vanhempien toiveita toiminnassa. Henkilöstöllä on vuorovaikutusvastuu ja vuorovaikutuksen luottamuksellisuus sekä avoimuus ovat siilitiellä keskiössä. Vasu ja Leops -keskusteluissa vanhemmille kerrotaan, millaisin eri keinoin heillä on mahdollisuus osallistua ja vaikuttaa toimintaan. Keskusteluista nousseet asiat otetaan huomioon toimintasuunnitelmaa tehdessä.

Vanhemmille tarjotaan mahdollisuus tulla kertomaan omasta työstään toimintatuokiolle, osallistua retkille sekä osallistua erilaisiin kulttuuri ja teemapäiviin. Vanhemmilla on mahdollisuus myös ehdottaa ja mahdollistaa erilaisia retkikohteita. Vanhempainiltoja järjestetään joka syksy, jossa yhdessä muiden vanhempien ja henkilöstön kanssa yhdessä keskustellen on mahdollisuus vaikuttaa ja kysellä ryhmän ja yksikön toiminnasta. Lisäksi haku ja noutotilanteissa vanhemmat saavat sekä voivat antaa tietoa oman lapsensa päivittäisistä kuulumisista.

Siilitiellä on pidetty neuvola päiväkodissa toimintaa, jossa ryhmän opettaja tekee yhteistyötä neuvolan terveydenhoitajan ja hammashoidon kanssa. Lisäksi neuvolan kanssa tehdään yhteistyötä 4-hyve mallin kautta. Muita läheisiä yhteistyökumppaneita on kiertävä varhaiskasvatuksen erityisopettaja ja S2- opettaja, joiden kanssa käydään keskusteluja mahdollisista tuen tarpeista ja tarpeen mukaan heitä pyydetään vierailemaan ryhmissä. Esiopetusryhmät suunnittelevat yhteistoimintaa ja tekevät alkuopetuksen kanssa yhteistyötä 2 kertaa kuukaudessa.

Kirjastoissa käydään lainaamassa aineistoa ja osallistutaan kirjaston järjestämiin tapahtumiin, kuten satutuokioihin. Läheistä urheilukenttää ja leikkipuistoa käytetään säännöllisesti retkikohteina. Muissa erilaisissa Helsingin kulttuuri ja vapaa-ajan kohteissa vieraillaan monipuolisesti.

**Dokumentointi, arviointi ja kehittäminen**

Pedagogisen toiminnan arvioinnin tarkoitus on

varhaiskasvatuksen kehittäminen sekä lasten kehityksen ja

oppimisen edellytysten parantaminen. Toiminnan

arviointi

on

systemaattista

ja säännöllistä, ja sitä

tehdään niin

toimipiste

-

kuin ryhmätasollakin.

Arviointi perustuu

dokumentoituihin tosiasioihin ja arviointia

tehdään

suhteessa varhaiskasvatussuunnitelman tavoitteisiin

sekä toimipisteen toimintasuunnitelmaan.

## Pedagoginen dokumentointi

**19**

Pedagoginen dokumentointi on keskeinen työmenetelmä varhaiskasvatuksessa ja sitä voidaan tehdä monella tavalla ja monenlaisilla menetelmillä.

Varhaiskasvatusyksikkö Siilitiellä käydään jatkuvaa keskustelua arjessa ja arvioidaan toteutunutta toimintaa. Jokaisella ryhmällä on oma toimintasuunnitelma ja toiminnalleen asetetut pedagogiset tavoitteet. Toimintasuunnitelman pohjalta arvioidaan toimintaa yhdessä tiimeissä sekä reflektoidaan omaa toimintaa.

Esimiehen kanssa käydään lisäksi arviointia viikoittain kokouksissa sekä vuosittain ryhmä -ja yksilötasolla.

Varhaiskasvatusyksikkö Siiliteillä lasten tuottamia teoksia taltioidaan tai niitä kuvataan kasvunkansioihin. Toimintaa dokumentoidaan myös kuvaamalla videoita sekä valokuvaamalla toimintaa ja lapsia. Lasten sadutusta, haastatteluja sekä sadutuksen tallentamista ja lapsilta saatuja tietoja, ideoita ja nostoja hyödynnetään toiminnan suunnittelussa ja kasvatuksen yksilöinnissä.

Dokumentointeja on vanhempien nähtävillä kasvunkansiossa, ryhmätilojen seinillä sekä sosiaalisessa mediassa. Vanhemmat voivat osallistua varhaiskasvatusyksikön kehittymiseen ja arviointiin keskusteluissa henkilöstön kanssa kuten varhaiskasvatussuunnitelmaa pidettäessä, osallistumalla vanhempainiltoihin sekä vuosittain asiakastyytyväisyyskyselyihin vastaamalla.